Title: Doložka finančných, ekonomických, environmentálnych vplyvov a vplyvov na zamestnanost'
Author: Informatika
Last saved by: Viera Hlaváčová
Company: MVRR SR

Doložka finančných, ekonomických, environmentálnych vplyvov 
a vplyvov na zamestnanosť

I.	Vyčíslenie odhadu dopadov na verejné financie 
a) štátny rozpočet								
Predložený návrh predpokladá dopad na štátny rozpočet. V prípade, že si Štátny fond rozvoja bývania vezme úver vo výške 1 000 mil. Sk, Ministerstvo výstavby a regionálneho rozvoja SR by malo mať zdroje v roku 2003 na poskytovanie dotácií na nájomné byty v rovnakej výške t.j. 1 000 mil. Sk. Ministerstvo výstavby a regionálneho rozvoja SR pre rok 2003 predpokladalo vyčleniť na uvedený účel prostriedky vo výške 1 050 mil. Sk, to znamená, že by bolo možné pokryť tieto zvýšené tohtoročné požiadavky. Znamenalo by to však, obmedzenie, resp. zastavenie prijímania nových žiadostí v budúcom období, ako aj nemožnosť realizovania nového modelu financovania výstavby nájomných bytov za účasti zdrojov komerčných bánk. Na zamedzenie tohto možného vývoja je potrebné navýšenie prostriedkov na predmetný účel v ďalšom rozpočtovom roku o uvedenú čiastku, t.j. o 1 000 mil. Sk, čo znamená, že požiadavka na rok 2003 by predstavovala 2 050 mil. Sk. Vzhľadom na uvedené sú v predloženej kvantifikácií uvedené pre rok 2003 obe možnosti riešenia.
v mil. Sk 
Funkcia | Ekonomická klasifikácia | Rok
| | 2002 | 2003 | 2004 | 2005

06.1.0

600

a) 1 050
b) 2 050

1 300

1 500

b) vyčíslenie (odhad) finančných dôsledkov na rozpočty obcí
v mil. Sk 
Funkcia | Ekonomická klasifikácia | Rok
| | 2002 | 2003 | 2004 | 2005
06.1.0 | 600 | 5 | 56 | 56 | 56

	Dopad na rozpočet obcí vychádza z úverových podmienok platných pre program nájomných bytov a predstavujú ho splátky úverov a úrokov vyčíslené len pre úvery vo výške 1 000 mil. Sk poskytnuté ešte v tomto roku.
c) vyčíslenie (odhad) finančných dôsledkov na rozpočty VÚC 
Nepredpokladáme dopad na rozpočty VÚC.
d) vyčíslenie (odhad) finančných dôsledkov na rozpočty ostatných inštitúcií
V rámci jednorazových národohospodárskych efektov investovania 1 mil. Sk do bytovej výstavby predstavujú prínosy Zdravotnej poisťovni cca 45 tis. Sk, Sociálnej poisťovni cca 106 tis. Sk a Fondu zamestnanosti 88 tis. Sk.
II.	Vyčíslenie odhadu dopadov na obyvateľstvo, hospodárenie podnikateľskej sféry a iných právnických osôb
Bývanie patrí k základným ľudským potrebám, ktoré by mali byt' uspokojované na úrovni zodpovedajúcej celkovému sociálno-ekonomickému rozvoju spoločnosti. Podpora rozvoja bytovej výstavby a obnovy bytového fondu vplýva pozitívne na životnú úroveň obyvateľstva a na zvýšenie kvality bývania. Dopad na obyvateľstvo je nepriamo len prostredníctvom úhrady nájomného za užívaný byt.
Rozvoj bytovej výstavby a kvality bývania má pozitívny vplyv na celkový rozvoj hospodárstva a predstavuje jednu z dôležitých oblastí rozvoja hospodárstva.
III.	Vyčíslenie odhadu dopadov na životné prostredie
Rozvoj bývania vychádza zo schválenej územnoplánovacej dokumentácie sídla. Tento dokument stanovuje základné zásady a regulatívy environmentalistiky, starostlivosti o životné prostredie, územného systému ekologickej stability, priestorových požiadaviek ochrany a využívania prírodných zdrojov.
Vzhľadom na uvedené, rozvoj bývania nemá negatívne dopady na životné prostredie.
IV.	Odhad dopadov na zamestnanosť
Národohospodárske efekty preukazujú, že investovaním 1 mil. Sk do bytovej výstavby sa vytvoria pracovné príležitosti pre 1,8 pracovníka v stavebníctve a 1,35 pracovníka v priemysle. Súčasne rastom podielu bytového fondu vznikajú požiadavky aj na prevádzku tohto bytového fondu, čo pri investovaní 1 mil. Sk do bytovej výstavby vytvorí v tomto odvetví pracovné príležitosti pre 0,6 pracovníka.
Výsledný kvantifikovateľný národohospodársky efekt investovania 1 mil. Sk do bytovej výstavby predstavuje vytvorenie cca 3,75 pracovných príležitostí vo vyššie uvedenej štruktúre. Územné určenie vzhľadom na mobilitu tejto pracovnej sily nie je možné.